CELEX: 42020D0400
Language: da
Date: 2020-03-11 00:00:00
Title: Afgørelse (EU) 2020/400 vedtaget af repræsentanterne for medlemsstaternes regeringer den 11. marts 2020 om udnævnelse af en generaladvokat ved Domstolen

16.3.2020   
               
               
                  DA
               
               
                  Den Europæiske Unions Tidende
               
               
                  L 79/1
               
            
         AFGØRELSE (EU) 2020/400 VEDTAGET AF REPRÆSENTANTERNE FOR MEDLEMSSTATERNES REGERINGER
         den 11. marts 2020
         om udnævnelse af en generaladvokat ved Domstolen
         REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
         under henvisning til traktaten om Den Europæiske Union, særlig artikel 19,
         under henvisning til traktaten om Den Europæiske Unions funktionsmåde, særlig artikel 253 og 255, og
         ud fra følgende betragtninger:
         
                     (1)
                  
                  
                     I henhold til artikel 7 og 8 i protokol (nr. 3) vedrørende statutten for Den Europæiske Unions Domstol bør der, efter at Yves BOT er afgået ved døden, udnævnes en generaladvokat ved Domstolen for resten af Yves BOTs embedsperiode, dvs. indtil den 6. oktober 2024.
                  
               
                     (2)
                  
                  
                     Jean RICHARD DE LA TOUR er blevet indstillet til det ledige embede.
                  
               
                     (3)
                  
                  
                     Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet udtalelse om Jean RICHARD DE LA TOURs kvalifikationer til at udøve embedet som generaladvokat ved Domstolen —
                  
               VEDTAGET DENNE AFGØRELSE:
         
            Artikel 1
            Jean RICHARD DE LA TOUR udnævnes til generaladvokat ved Domstolen for perioden fra den 23. marts 2020 til den 6. oktober 2024.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 11. marts 2020.
            
               
                  Formand
               
               M. CLAUSS